Kuvantaohjatun sisäelinbiopsia- ja drenaasipotilaan antitromboottisen lääkityksen tauottaminen

Toimenpidettä suunniteltaessa hoitavan lääkärin velvollisuus on perehtyä potilaan verta ohentavaan lääkitykseen ja arvioida sen aiheuttama vuotoriski toimenpiteessä sekä toisaalta lääkityksen keskeytyksestä aiheutuvat riskit. Antitromboottista lääkitystä ei pääsääntöisesti keskeytetä 6 viikon sisällä sepelvaltimon metallistentin eikä 6 kuukauden sisällä lääkeainestentin asennuksesta.

Sisäelinbiopsiat ja syvät dreneeraukset:

|  |  |  |
| --- | --- | --- |
| **Lääkitys** | **Tauko ennen punktiota** | **Lääkityksen aloitus punktion jälkeen** |
| Primaspan | ei taukoa, munuaisbiopsia 7 vrk | - |
| Asasantin, Orisantin | 2 vrk, munuaisbiopsia 7 vrk | 4 tuntia |
| Marevan | kunnes INR on alle 1,5 | 4 tuntia |
| Clopidogrel, Brilique, Efient, Plavix | 7 vrk | 4 tuntia |
| Arixtra, Eliquis, Pradaxa, Xarelto | 2 vrk | 4 tuntia |
| Fragmin, Klexane, Innohep, Ghemaxan |  |  |
| – estoannos | 12 tuntia | 4 tuntia |
| – hoitoannos | 24 tuntia | 4 tuntia |
| Refludan | 8 tuntia | 4 tuntia |
| ReoPro, Lixiana | 24 tuntia | - |
| Integrilin, Aggrastat | 6 tuntia | - |

Pleuran tai vatsaontelon punktiot ja dreneeraukset:

Antitromboottista lääkitystä ei pääsääntöisesti tarvitse tauottaa. Hoitava lääkäri kirjaa rtg-lähetteeseen maininnan verta ohentavasta lääkityksestä ja sen mahdollisesta tauotuksesta. Marevan-potilailla INR tulee olla ≤ 3.0.